

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din XX.XX.2020

 Ca urmare a notificării adresate de **COMUNA ILIȘEȘTI** **–** cu sediul în comuna Ilișești, județul Suceava, **privind "Planul Urbanistic Zonal** **în vederea extinderii intravilanului în *zona* *Baltog-Cimitir*, în localitatea Ilișești, județul Suceava"**, înregistrată la APM Suceava cu nr. 1243/05.02.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava,**

* + ca urmare a consultării autorităţilor publice participante în cadrul şedinţei Comitetului Special Constituit din data de 27.02.2020, a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în baza avizul favorabil nr. 23691/21.09.2020 emis de Direcţia de Sănătate Publică Județeană Suceava;
	+ în baza avizul favorabil nr. 4208/20/SU-SV din 29.07.2020 emis de Inspectoratul pentru Situaţii de Urgenţă “Bucovina” Suceava;
	+ în baza avizului de gospodărire a apelor nr.45/13.08.2020 emis de Sistemul de Gospodărie a Apelor Suceava;
	+ în lipsa comentariilor motivate din partea publicului interesat,

**decide:**

**"Planul Urbanistic Zonal** î**n vederea extinderii intravilanului în *zona* *Baltog-Cimitir*, în localitatea Ilișești, județul Suceava"**, **titular COMUNA ILIȘEȘTI** **–** cu sediul în județul Suceava, comuna Ilișești, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea planului**

Terenul studiat, în suprafață totală de 178900 mp, format din mai multe parcele aparținând domeniului privat al comunei Ilișești, este situat parțial în intravilanul (49595 mp) și parțial în extravilanul (129305 mp) comunei Ilișești, conform Certificatului de Urbanism nr. 43/17.12.2019 eliberat de primăria comunei Ilișești.

Destinația terenului, conform PUG aprobat al comunei, zonă pentru locuințe și funcțiuni complementare, teren extravilan fără reglementări

**Vecinătăți:**

Nord – drum local;

 Sud – proprietăți private;

 Est – drum local;

Vest – drum local.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Scopul acestei documetații este studierea posibilității introducerii în intravilan a terenului în suprafață totală de 129305 mp și parcelarea în 78 de loturi în vederea construirii de locuințe, realizarea unei zone de agrement, a unui parc, loc de joacă pentru copii, supermarket, grădiniță, precum și asigurarea utilităților.

Prin PUZ se propune următoarea zonificare:

* **Zonă de locuințe:**

 POT maxim: 30 %; CUT maxim: 0,90

 Regim de înălțime maxim: P+2

* **Zonă de servicii de interes general:**

Va cuprinde zona cu grădiniță, supermarket, teren de sport multifuncțional. În această zonă sunt permise și funcțiuni complementare cum ar fi servicii de mică importanță (spații comerciale sau alimentație publică sub 100 mp, farmacii, spații birouri, service auto, spații mici de depozitare, spații publice-grădinițe, școli, terenuri de sport).

 POT maxim: 50%; CUT maxim:1,

 Regim de înălțime maxim: P+1

* **Zonă spații verzi:**

 POT maxim:10 %; CUT maxim: 0,10

 Regim de înălțime maxim: P

* **Zonă de comunicare rutieră și amenajări aferente:**

Zona de comunicare rutieră și amenajări aferente va fi reprezentată prin terenurile ocupate de traseele străzilor existente şi propuse. La acestea se adaugă trotuarele, dimensionate în funcţie de importanţa străzii şi de prevederile normativelor în vigoare. Ponderea zonei circulaţiilor carosabile, precum şi a circulaţiei pietonale este evidenţiată în bilanţul teritorial existent şi propus.

POT maxim: 5%; CUT maxim: 0,10

 Regim de înălțime maxim: P

**BILANȚ TERITORIAL:**

|  |  |  |  |  |
| --- | --- | --- | --- | --- |
| **ZONE FUNCȚIONALE** | **Existent****mp** | **Existent****%** | **Propus****mp** | **Propus****%** |
| **TEREN EXTRAVILAN** | **129 305** | **72,28** | **-** | **-** |
| **TEREN INTRAVILAN** | **49 595** | **27,72** | **178 900** | **100** |
|  **TOTAL** | **178 900** | **100** | **178 900** | **100** |
|   |
| **PARCELE PENTRU CONSTRUIRE LOCUINȚE ȘI FUNCȚIUNI COMPLEMENTARE** | **-** | **-** | **111 400** | **62,27** |
| **CIRCULAȚII CAROSABILE + DRUMURI, ȘANȚURI, TROTUARE PROPUSE** | **-** | **-** | **35 000** | **19,56** |
| **SUPRAFEȚE VERZI AMENAJATE- PARC , LOC DE JOACĂ**  | **-** | **-** | **27 000** | **15,10** |
| **ZONĂ DE SERVICII** | **-** | **-** | **5 500** | **3,07** |
| **TOTAL** | **-** | **-** | **178 900** | **100.00** |

**POT maxim: 30 %**

**CUT maxim: 0.90**

Regim maxim de înălțime: S(D)+P+1+M(E)

H maxim: +12.00 m, la coamă față de nivelul terenului

Funcțiunea principală propusă: locuințe individuale cu regim mic de înălțime

Funcțiuni secundare propuse: anexe gospodărești și alte funcțiuni complementare locuirii (bucătării de vară, foișoare, spații de depozitare, sere, piscine, garaje, locuri de joacă pentru copii)

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă se va face din puț forat pentru fiecare parcelă în parte. Obiectivele vor putea fi racordate la rețeaua publică de alimentare cu apă în momentul extinderii rețelelor din zonă.

**Canalizare**

Apele uzate menajere vor fi deversate în bazine vidanjabile proprii. Obiectivele vor putea fi racordate la rețeaua publică de canalizare în momentul extinderii rețelelor din zonă.

**Alimentarea cu energie electrică** se va face prin racord la rețeaua electrică de joasă tensiune existentă în zonă.

**Alimentarea cu căldură**

Încălzirea spațiilor se va face cu centrală termică proprie pe combustibil solid.

**Accesul auto și pietonal**

Accesul în zona studiată se face din drumul comunal existent-drum de pământ, aflat într-o stare total nesatisfacătoare din punct de vedere al caracteristicilor geometrice (traseu, profil transversal, profil longitudinal etc.). Se impune astfel, reglementarea unei trame stradale compusă din străzi de categoria a III-a care să asigure accesul la parcelele existente și propuse.

Staționarea autovehicolelor atât în timpul lucrărilor de construcții cât și în timpul funcționării locuințelor se va face în afara drumurilor publice.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

În perioada de funcționare, pentru colectarea selectivă și depozitarea temporară a deșeurilor se prevede o platformă betonată, cu europubele închise ce vor fi preluate periodic de o firmă specializată de salubritate, conform contractului care va fi încheiat ulterior.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

 *d) problemele de mediu relevante pentru plan sau program – nu este cazul;*

 e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

 *a)* probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e)* mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

 *(i)* *caracteristicile naturale speciale sau patrimoniul cultural – nu este cazul;*

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării;

**Informarea şi participarea publicului la procedura de evaluare de mediu:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 04.02.2020 și 06.02.2020, până la luarea deciziei de încadrare nu au fost semnalate observații din partea publicului.

 În urma publicării din data de xx.xx.2020, în ziarul ”Crai Nou” a anunțului deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**p. DIRECTOR EXECUTIV,**

 **MARIA MĂDĂLIMA NISTOR**

 Şef Serviciu, Întocmit,

 Avize, Acorduri, Autorizaţii

|  |  |
| --- | --- |
|  |  |